****

****

**ΑΝΑΚΟΙΝΩΣΗ ΠΡΟΣΚΛΗΣΗΣ ΓΙΑ ΠΑΡΟΧΗ ΥΠΗΡΕΣΙΩΝ ΠΕΝΤΕ (5) ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ**

**για την υλοποίηση του έργου MedSt@rts του Προγράμματος ENI CBC MED 2014-2020**

**CPV:** 79400000-8 - Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης

**CPV:** 79410000-1 - Υπηρεσίες παροχής επιχειρηματικών συμβουλών και συμβουλών σε θέματα διαχείρισης

**CPV:** 79411100-9 - Υπηρεσίες παροχής συμβουλών σε θέματα ανάπτυξης επιχειρηματικών δραστηριοτήτων

**Απόφαση 657/8-3-2021**

**Aρ. πρωτ.: 282/9-3-2021**

# Γενικές Πληροφορίες

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α'147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
6. το ν. 4013/2011 (Α’204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654(Β’1781/23.5.2017) Απόφαση του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 10/10/2019 σύμβαση χρηματοδότησης του έργου «Med microfinance support system for start-ups» και ακρωνύμιο MedSt@rts και τα παραρτήματα αυτής,
10. την υπ. αριθ. 622/18-11-2019 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου MedSt@rts του προγράμματος ENI CBC MED 2014-2020,
11. το υπ. 657/08-03-2021 Απόσπασμα Πρακτικού τακτικής συνεδριάσεως της Διοικητικής Επιτροπής του Επιμελητηρίου Αχαΐας,
12. τη ΣΑΕΠ: Ε0582 και ενάριθμο 2020ΣΕ05820000
13. την υπ. Αριθ. 86/09.03.21 ΑΔΑ: 6ΣΤΛ469ΗΛΒ-8Ω4 απόφαση Ανάληψης Υποχρέωσης του Επιμελητηρίου Αχαΐας
14. τον Κ.Α.Ε. 9919ι του Επιμελητηρίου Αχαΐας.

Η υπ’αριθμ **Aρ. πρωτ.: 282/9-3-2021,** Πρόσκληση Υποβολής Προσφορών υλοποιείται σύμφωνα με το Άρθρο 118 του Ν.4412/2016. Στο πλαίσιο της παρούσας Πρόσκλησης ζητείται η **«Παροχή** **Υπηρεσιών Επιχειρηματικών Συμβούλων»** και συγκεκριμένα **Ομάδας 5 Συμβούλων** , με κωδικούς παροχής υπηρεσιών CPV:

**CPV:** 79400000-8 - Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης

**CPV:** 79410000-1 - Υπηρεσίες παροχής επιχειρηματικών συμβουλών και συμβουλών σε θέματα διαχείρισης

**CPV:** 79411100-9 - Υπηρεσίες παροχής συμβουλών σε θέματα ανάπτυξης επιχειρηματικών δραστηριοτήτων

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα που λειτουργούν νόμιμα στην Ελλάδα, να καταθέσουν **προσφορές για την Παροχή Υπηρεσιών Πέντε (5) Επιχειρηματικών Συμβούλων σε εν δυνάμει ή νέους υφιστάμενους επιχειρηματίες,** συνολικής **αξίας έως 16.000,01€** συμπεριλαμβανομένου του ΦΠΑ και όλων των νόμιμων κρατήσεων, σύμφωνα με τα ακόλουθα.

**Ως υποψήφιοι Ανάδοχοι μπορούν να προσέλθουν** Νομικά πρόσωπα (εταιρίες που θα παράσχουν τους 5 συμβούλους) ή Ένωση φυσικών προσώπων. Τυχόν Μεμονωμένα Φυσικά Πρόσωπα που ενδιαφέρονται να υποβάλουν προσφορά θα πρέπει να συγκροτήσουν Ένωση 5 Φυσικών Προσώπων. (δείτε Ν.4412/2016 Άρθρο 2, 19 κλπ). Σε αυτή την περίπτωση θα χρειαστεί Ιδιωτικό Συμφωνητικό μεταξύ των 5 Φυσικών Προσώπων και τα ζητούμενα δικαιολογητικά για κάθε πρόσωπο ξεχωριστά.

Οι **Προδιαγραφές των ζητούμενων Υπηρεσιών** περιγράφονται **στο Παράρτημα Α.**

Το Επιμελητήριο Αχαΐας συμμετέχει ως εταίρος σε εγκεκριμένο έργο του **Προγράμματος ENI CBC MED PROGRAMME 2014 – 2020** με **τίτλο «Med microfinance support system for start-ups»** (Μεσογειακό σύστημα υποστήριξης μικροχρηματοδότησης για νεοφυείς επιχειρήσεις) και ακρωνύμιο **«MedSt@rts»**.

Ο κύριος στόχος του έργου είναι να σχεδιαστεί ένα κοινός διασυνοριακός μηχανισμός για την παροχή πρόσβασης σε πιστώσεις σε ανθρώπους που δεν πληρούν τα τραπεζικά κριτήρια χρηματοδότησης, εμπνευσμένο από τις αρχές της ηθικής χρηματοδότησης και αλληλεγγύης και με τη συμμετοχή δημόσιων και ιδιωτικών φορέων.

Ο διασυνοριακός στόχος είναι να μελετηθεί και να εφαρμοστεί ένα απλό και αντικειμενικό σύστημα μικροχρηματοδότησης, ώστε να επιτραπεί σε νέους επιχειρηματίες η πρόσβαση σε πιστώσεις για την εκκίνηση και τη επιβίωση των επιχειρήσεων τους.

Για το σκοπό αυτό, το πρόγραμμα MEDSt@rts θα διερευνήσει τα διαθέσιμα μέσα μικροχρηματοδότησης στις περιοχές παρέμβασης, συμπεριλαμβανομένων τόσο των παραδοσιακών και υφιστάμενων μέσων, όσο και νέων εργαλείων, όπως οι μηχανισμοί crowdfunding, τα κεφάλαια "σποράς" (seed capital), δίκτυα επιχειρηματικών αγγέλων, κεφαλαίων επιχειρηματικών συμμετοχών κλπ. που υφίστανται σε τοπικό, εθνικό και διακρατικό επίπεδο.

Το έργο προβλέπει τη μικροχρηματοδότηση νέων & νεοφυών επιχειρήσεων της περιοχής (40% γυναικείες) που θα προέρχεται από πόρους του προϋπολογισμού του έργου.

Στο εταιρικό σχήμα συμμετέχουν 8 συνολικά φορείς εκ των οποίων οι 7 διαθέτουν προϋπολογισμό και ένας είναι Παρατηρητής εταίρος άνευ προϋπολογισμού.

LB. Fondazione Di Sardegna, Ιταλία **(επικεφαλής εταίρος)**

1. Societa Finanziaria Regione Sardegna, Ιταλία
2. Arab Italian Chamber of Cooperation, Ιταλία
3. **Επιμελητήριο Αχαΐας, Ελλάδα**
4. Sfax Chamber of Commerce and Industry, Τυνησία
5. Leaders, Παλαιστίνη
6. Chamber of Commerce, Industry and Agriculture in Sidon and South Lebanon, Λίβανος
7. Collegio Europeo di Parma, Ιταλία (Παρατηρητής Εταίρος)

# Χρόνος και Τόπος Υποβολής Προσφορών

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός δέκα (10) ημερών** δηλαδή έως **19/03/2021** και **ώρα 12:00 μ.μ.**

Στην περίπτωση της ταχυδρομικής αποστολής της προσφοράς, ως χρόνος υποβολής λογίζεται η ώρα κατάθεσης του Φακέλου Προσφοράς από την ταχυδρομική υπηρεσία στο Πρωτόκολλο του Επιμελητηρίου Αχαΐας.

Για την **κατακύρωση** θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Τα ίδια δικαιολογητικά θα απαιτηθούν από τους νόμιμους εκπροσώπους (ή φυσικά πρόσωπα) στην περίπτωση κοινοπρακτικών σχημάτων, ενώσεων προσώπων κλπ.

Η **διάρκεια της σύμβασης** εκτιμάται σε τρεις (3) μήνες από την υπογραφή της, με δυνατότητα παράτασης σε περίπτωση που παραταθούν οι σχετικές δράσεις του έργου ή σε περίπτωση σχετικής υπόδειξης της Τεχνικής Γραμματείας / Διαχειριστικής Αρχής του Προγράμματος, **χωρίς όμως** τροποποίηση του οικονομικού σκέλους της.

# Περιεχόμενο Προσφορών

Οι φάκελοι των προσφορών θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ:

*ΑΝΑΚΟΙΝΩΣΗ ΠΡΟΣΚΛΗΣΗΣ ΓΙΑ ΠΑΡΟΧΗ ΥΠΗΡΕΣΙΩΝ ΠΕΝΤΕ (5) ΕΠΙΧΕΙΡΗΜΑΤΙΚΩΝ ΣΥΜΒΟΥΛΩΝ, για την υλοποίηση του έργου MedSt@rts του Προγράμματος ENI CBC MED 2014-2020*

καθώς και τα στοιχεία του Προσφέροντος.

Ο φάκελος κάθε υποψηφίου μπορεί να περιέχει σφραγισμένους υποφακέλους, χωρίς αυτό όμως να είναι προαπαιτούμενο. Στη περίπτωση υποφακέλων θα πρέπει να αναφέρεται στο εξωτερικό του το περιεχόμενο τους:. Δικαιολογητικά Συμμετοχής, Τεχνική Προσφορά, και Οικονομική Προσφορά.

**Ως Δικαιολογητικά συμμετοχής** ο φάκελος κάθε υποψήφιου Αναδόχου πρέπει να περιλαμβάνει:

**Α1. Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’ αριθμ. Πρωτ. 408/10-6-2020 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**Α2.** Αντίγραφο από τα **Στοιχεία Μητρώου Φυσικού(ων) / Νομικού(ών) Προσώπου(ων) ή Επιχείρησης(εων) από TAXIS** (www.gsis.gr).

**Α3. Φορολογική και ασφαλιστική ενημερότητα** του Φυσικού(ων)/ Νομικού(ων) προσώπου(ων) σε ισχύ.

**Ως δικαιολογητικά της Τεχνικής Προσφοράς** του υποψηφίου αναδόχου ο φάκελος κάθε υποψηφίου θα πρέπει να περιλαμβάνει τα κάτωθι:

**Β1.** Έγγραφα που τεκμηριώνουν την «Επαγγελματική Εμπειρία στην Επιχειρηματική Συμβουλευτική τουλάχιστον 5 ετών τουλάχιστον 5 ετών» του κάθε Συμβούλου.

**Β2.** Έγγραφα που τεκμηριώνουν την ύπαρξη «Τουλάχιστον 3 ολοκληρωμένες συμβάσεις σχετικές με το αντικείμενο της παροχής Επιχειρηματικής Εκπαίδευσης σε εν δυνάμει ή νέους υφιστάμενους επιχειρηματίες, την τελευταία 5ετία» του κάθε Συμβούλου, (γίνονται δεκτά: συμβάσεις με πληρωμένα τιμολόγια, βεβαίωση ιδιώτη εργοδότη, βεβαίωση καλής εκτέλεσης/ολοκλήρωσης από δημόσιους φορείς)

**Β3.** Έγγραφα που τεκμηριώνουν την «Ακαδημαϊκή Εκπαίδευση στο Κλάδο Μηχανικών, Οικονομικών Επιστημών, Διοίκησης Επιχειρήσεων ή συναφών αντικειμένων», το κάθε Συμβούλου

**Β4.** Στοιχεία «επιπλέον επιμόρφωσης σχετικά με θέματα Επιχειρηματικότητας» του κάθε Συμβούλου.

**Περιεχόμενο φακέλου Οικονομικής Προσφοράς**

**Γ1.** **Οικονομική Προσφορά** για την εν λόγω Προμήθεια Υπηρεσιών βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, δεν θα πρέπει να υπερβαίνει τον συνολικό προϋπολογισμό.

# Κριτήρια Ανάθεσης

Η ανάθεση θα γίνει βάσει του κριτηρίου της πλέον συμφέρουσας από οικονομική άποψη προσφορά βάσει βέλτιστης σχέσης ποιότητας – τιμής.

Ελάχιστα Απαραίτητα Προσόντα Επιχειρηματικών Συμβούλων

1. Επαγγελματική Εμπειρία στο αντικείμενο της Επιχειρηματικής Συμβουλευτικής τουλάχιστον 5 ετών.
2. Τουλάχιστον 3 ολοκληρωμένες συμβάσεις σχετικές με το αντικείμενο της παροχής Επιχειρηματικής Συμβουλευτικής σε εν δυνάμει ή νέους υφιστάμενους επιχειρηματίες, την τελευταία 5ετία.

Επιθυμητά Προσόντα Επιχειρηματικών Συμβούλων

1. Ακαδημαϊκή Εκπαίδευση των συμβούλων να αφορά τον Κλάδο Μηχανικών, Οικονομικών Επιστημών, Διοίκησης Επιχειρήσεων ή συναφών αντικειμένων.
2. Οι σύμβουλοι να έχουν πιστοποιημένα επιμορφωθεί επιπλέον σχετικά με θέματα Επιχειρηματικότητας

|  |  |  |
| --- | --- | --- |
| **Α/Α** | **Κριτήρια** | **Βαθμός** |
| 1 | Επαγγελματική Εμπειρία στην Επιχειρηματική Συμβουλευτική τουλάχιστον 5 ετών (βαθμολογείται η ανώτερη κλίμακα)  | Τουλάχιστον 5 έτη εμπειρία | 15 |
| 6-10 έτη εμπειρία | Από 16 έως και 20 |
| >10 έτη εμπειρία | Από 21 έως και 35 |
| 2 | Τουλάχιστον 3 ολοκληρωμένες συμβάσεις σχετικές με το αντικείμενο της παροχής Επιχειρηματικής Συμβουλευτικής σε εν δυνάμει ή νέους υφιστάμενους επιχειρηματίες, την τελευταία 5ετία  | Τουλάχιστον 3 συμβάσεις | 15 |
| 4-6 συμβάσεις | Από 16 έως και 21 |
| >6 συμβάσεις | Από 22 έως και 35 |
| 3 | Ακαδημαϊκή Εκπαίδευση: Κλάδος Μηχανικών, Οικονομικών Επιστημών, Διοίκησης Επιχειρήσεων ή συναφών αντικειμένων (βαθμολογείται η ανώτερη κλίμακα από την επιτροπή, αναλόγως των ακαδημαϊκών προσόντων που προσκομίζει ο Υποψήφιος – max 20) | Βασικό Πτυχίο Μηχανικών Οικονομικών, Διοίκησης Επιχειρήσεων | 15 |
| Σχετικός Μεταπτυχιακός Τίτλος | Από 16 έως 17 |
| Σχετικός Διδακτορικός Τίτλος | Από 18 έως 20 |
| 4 | Επιπλέον επιμόρφωση σχετικά με θέματα Επιχειρηματικότητας – max 10 βαθμοί  | Συνολικές ώρες σχετικών σεμιναρίων με πιστοποίηση παρακολούθησης | Από 0 έως 10 |
| ΜΕΓΙΣΤΗ ΒΑΘΜΟΛΟΓΙΑ | 100 |

Πίνακας 1 - ΖΗΤΟΥΜΕΝΑ ΤΕΧΝΙΚΑ ΠΡΟΣΟΝΤΑ ΕΠΙΧΕΙΡΗΜΑΤΙΚΟΥ ΣΥΜΒΟΥΛΟΥ

Ο Άνωθεν Πίνακας 1 θα χρησιμοποιηθεί για την αξιολόγηση κάθε Υποψήφιου Συμβούλου ξεχωριστά.

Η εκάστοτε **Ομάδα 5 Συμβούλων** που θα παρουσιαστεί από υποψηφίους αναδόχους για αξιολόγηση, θα βαθμολογηθεί με τον Μέσο Όρο των βαθμολογιών που θα προκύψει από την **αξιολόγηση του κάθε Συμβούλου ξεχωριστά.**

Συνεπώς, ως **Βαθμός Τεχνικής Αξιολόγησης** θα χρησιμοποιηθεί ο Μέσος Όρος της Ομάδας Συμβούλων.

Ο κάθε Σύμβουλος i βαθμολογείται με τον μαθηματικό τύπο:

Σi = (Κ1 + Κ2 +Κ3+ Κ4) , όπου Κi ο βαθμός ανά κριτήριο

**Βαθμολόγηση Τεχνικής Προσφοράς.**

H συνολική βαθμολογία της Τεχνικής Προσφοράς i υπολογίζεται με βάση τον παρακάτω τύπο:

Τi = (Σ1 + Σ2 + Σ3 + Σ4 + Σ5)/5

Όπου Σ1 έως Σ5 οι ξεχωριστές βαθμολογίες του κάθε συμβούλου από τους συνολικά 5

**Βαθμολόγηση Οικονομικών Προσφορών.**

Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το γινόμενο του πηλίκου της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πι.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

**ΣΒi= 85 x (Ti/Tmax) + 15 x (Πmin/Πi)**

Όπου:

* Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.
* Ti η συνολική βαθμολογία της Τεχνικής Προσφοράς i (βλ. πίνακα κριτηρίων)
* Πmin η συνολική αξία της προσφοράς με τη μικρότερη τιμή
* Πi η συνολική αξία της προσφοράς i
* ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

**Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.**

Με τον Ανάδοχο θα υπογραφεί σχετική σύμβαση.

# Χρονοδιάγραμμα Υλοποίησης

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΦΑΣΕΙΣ | ΕΒΔΟΜΑ-ΔΕΣ | 1η | 2η | 3η | 4η | 5η | 6η | 7η | 8η | 9η | 10η | 11η | 12η |
| ΦΑΣΗ1 | Χ | Χ | Χ | Χ | Χ | Χ |  |  |  |  |  |  |
| ΦΑΣΗ2 |  |  |  |  |  | Χ | Χ | Χ |  |  |  |  |
| ΦΑΣΗ3 |  |  |  |  |  |  |  |  | Χ | Χ | Χ | Χ |

# Χρονοδιάγραμμα Πληρωμών

Η αποπληρωμή της προμήθειας των υπηρεσιών **θα πραγματοποιείται τμηματικά στο τέλος κάθε Φάσης και πάντα ανάλογα με την ταμειακή ρευστότητα του έργου**, οπότε και θα υπάρχει **υποβολή και έλεγχος των Παραδοτέων της κάθε Φάσης.**

Η πληρωμή θα γίνει με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Υπεύθυνος επικοινωνίας: κ. Παναγιώτης Βαφείδης, τηλ. 2610241244, pvafeidis@e-a.gr

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# ΠΑΡΑΡΤΗΜΑ Α - Τεχνικές Προδιαγραφές Επιχειρηματικών Συμβούλων

Το Επιμελητήριο Αχαΐας στο πλαίσιο του έργου MedST@rts του Προγράμματος ENI CBC MED έχει την ανάγκη να συνεργαστεί με **ομάδα 5 Επιχειρηματικών Συμβούλων.** Η συνεργασία θα υλοποιηθεί μέσω σύμβασης εξωτερικής εργολαβίας.

**Ως υποψήφιοι Ανάδοχοι μπορούν να προσέλθουν** Νομικά πρόσωπα (εταιρίες που θα παράσχουν τους 5 συμβούλους) ή Ένωση φυσικών προσώπων. Τυχόν Μεμονωμένα Φυσικά Πρόσωπα που ενδιαφέρονται να υποβάλουν προσφορά θα πρέπει να συγκροτήσουν Ένωση 5 Φυσικών Προσώπων. (Ν.4412/2016 Άρθρο 2 κ.α.)

Όλοι πρέπει να πληρούν τις κάτωθι προδιαγραφές.

Αντικείμενο των Συμβούλων θα είναι η Επιχειρηματική Υποστήριξη Ομάδων με επιχειρηματικές Ιδέες που είτε δεν έχουν υλοποιηθεί είτε έχουν υλοποιηθεί και χρήζουν βελτίωσης. Οι Επιχειρηματικές Ιδέες έχουν κατατεθεί στο Επιμελητήριο Αχαΐας και έχουν αξιολογηθεί. Οι Ιδέες αυτές χρήζουν ωρίμανσης και βελτίωσης προκειμένου να μετατραπούν σε λεπτομερή Επιχειρηματικά Σχέδια, που θα εξασφαλίζουν αρχικά την βιωσιμότητα των νέων επιχειρήσεων και την ανάπτυξή τους αργότερα.

**Ο συνολικός χρόνος Επιχειρηματικής Συμβουλευτικής υποστήριξης στο πλαίσιο του έργου είναι 145 ώρες.** Αυτό ισοδυναμεί με **29 ώρες απασχόλησης για κάθε Επιχειρηματικό Σύμβουλο.**

Οι Ομάδες που έχουν καταθέσει την επιχειρηματική τους ιδέα στον διαγωνισμό του MedSt@rts είναι 25 και αποτελούνται από 1-4 άτομα. Θα περάσουν τις Φάσεις ωρίμανσης 1 & 2 και κατόπιν θα επιλεχθούν οι 15 που θα περάσουν την Φάση 3. Κατά τη διάρκεια των 3 Φάσεων προβλέπεται και η συμμετοχή **Ομάδας 5 Συμβούλων Προσωπικής Ανάπτυξης**, με την οποία θα απαιτηθεί συνεργασία κατά τη διάρκεια των 3 Φάσεων. Επιπλέον, στη τελική Φάση ωρίμανσης (Φάση 3) θα εμπλακεί **Ομάδα Μεντόρων** και **Ομάδα Εκπαιδευτών**.

Ο κάθε Επιχειρηματικός Σύμβουλος θα αναλάβει αρχικά 5 Ομάδες στις Φάσεις 1-2 (δηλ σε σύνολο 25 Ομάδων) και κατόπιν 3 Ομάδες στην Φάση 3 (σε σύνολο 15 Ομάδων).

Οι **29 ώρες απασχόλησης κάθε Επιχειρηματικού Συμβούλου** αφορούν τα παρακάτω:

* Κατά την Φάση 1 θα απαιτηθούν 3 ώρες/ομάδα, ενεργή ακρόαση προκειμένου ο Σύμβουλος να καταλάβει ενδελεχώς την επιχειρηματική ιδέα της ομάδας και να την βοηθήσει να εντοπίσει τα πλεονεκτήματα και τις αδυναμίες της Ιδέας, να συμπληρώσει κενά γνώσης όπως π.χ. διερεύνηση της Αγοράς και του ανταγωνισμού κ.α., προκειμένου η Επιχειρηματική Ιδέα να είναι εμπορικά βιώσιμη. Στο τέλος της Φάσης 1, η Ομάδα θα έχει δημιουργήσει το 1ο draft του Επιχειρηματικού Πλάνου (σύνολο 15 ώρες για 5 Ομάδες).
* Κατά την Φάση 2 και αφού οι Ομάδες έχουν συλλέξει εμπειρίες και γνώσεις από δράσεις του έργου όπως αλληλεπίδραση με άλλες Ομάδες, συζητήσεις - συναντήσεις με επιχειρηματίες της περιοχής κ.α., οι Επιχειρηματικοί Σύμβουλοι θα αφιερώσουν τουλάχιστον 1 ώρα/Ομάδα για την πιο λεπτομερή περιγραφή του Επιχειρηματικού Πλάνου (2ο draft) και την εισαγωγή Οικονομικών στοιχείων κόστους έναρξης και λειτουργίας (σύνολο 5 ώρες για 5 Ομάδες). Βάσει του 2ου draft Επιχειρηματικού Πλάνου θα γίνει η αξιολόγηση και επιλογή των 15 Ομάδων που θα προχωρήσουν στην Φάση 3.
* Κατά την Φάση 3 ο κάθε Επιχειρηματικός Σύμβουλος θα δουλέψει πλέον με 3 Ομάδες. Θα αφιερώσει 3 ώρες/Ομάδα προκειμένου αυτή να τελειοποιήσει το Επιχειρηματικό της Πλάνο. Στο 2ο Draft θα προστεθούν τυχόν περισσότερες λεπτομέρειες σχετικά με τις διαδικασίες τις δυνητικής επιχείρησης, θα συμπληρωθούν στοιχεία σχετικά με τους δείκτες απόδοσης (KPIs) και επίσης θα προστεθεί και μια πλήρης 3ετή οικονομική πρόβλεψη, η οποία θα περιλαμβάνει και ανάλυση του ποσού του Επιχειρηματικού Βραβείου των 10.000€. (σύνολο 9 ώρες για 3 Ομάδες).

Αυτό το ολοκληρωμένο Τελικό Επιχειρηματικό Πλάνο κάθε Ομάδας θα αποτελέσει Παράρτημα του Συμφωνητικού που θα συν-υπογραφθεί με το Επιμελητήριο Αχαΐας για την λήψη του Επιχειρηματικού Βραβείου και την παρακολούθηση της χρήσης του.

Το υπόδειγμα του Τελικού Επιχειρηματικού Πλάνου θα καθοριστεί εξ’ αρχής σε συνεννόηση με την Αναθέτουσα.

**Συνολικές ώρες απασχόλησης κάθε Συμβούλου: 29 ώρες.**

Ο κάθε Επιχειρηματικός Σύμβουλος θα υποστηρίξει τις Ομάδες που κάθε φορά θα του ανατίθενται από την Αναθέτουσα Αρχή, από την υπογραφή της Σύμβασης το αργότερο μέχρι τέλη Ιουνίου 2021 (εκτός και αν υπάρξει παράταση των δράσεων του έργου, οπότε παρατείνεται και η Σύμβαση με τον/τους ανάδοχους χωρίς αλλαγή του οικονομικού αντικειμένου).

Παραδοτέα ανά Σύμβουλο Επιχειρηματικότητας:

1. Πρόταση προγράμματος συναντήσεων Φάσης 1 (5 Ομάδες) – Υποβάλλεται στην Αρχή της Φάσης
2. Αποδεικτικά συναντήσεων Φάσης 1 (Βίντεο, φωτογραφίες, λίστες συμμετεχόντων κλπ)
3. 1ο draft του Επιχειρηματικού Πλάνου των 5 Ομάδων
4. Πρόταση προγράμματος συναντήσεων Φάσης 2 (5 Ομάδες) – Υποβάλλεται στην Αρχή της Φάσης
5. Αποδεικτικά συναντήσεων Φάσης 2 (Βίντεο, φωτογραφίες, λίστες συμμετεχόντων κλπ)
6. 2ο draft του Επιχειρηματικού Πλάνου των 5 Ομάδων
7. Πρόταση προγράμματος συναντήσεων Φάσης 3 (3 Ομάδες) – Υποβάλλεται στην Αρχή της Φάσης
8. Αποδεικτικά συναντήσεων Φάσης 3 (Βίντεο, φωτογραφίες, λίστες συμμετεχόντων κλπ)
9. Τελικό Επιχειρηματικό Πλάνο των 3 Ομάδων
10. Εκπαιδευτικό Υλικό

Τα Παραδοτέα (πλην του Εκπαιδευτικού Υλικού) και λοιπά έγγραφα που προκύπτουν από τους Αναδόχους Συμβούλους θα δίνονται στην Αναθέτουσα στα Ελληνικά και στα Αγγλικά.

# ΠΑΡΑΡΤΗΜΑ Β – Υπόδειγμα Οικονομικής Προσφοράς

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης).*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία: Επωνυμία: Ιδιότητα: Διεύθυνση: Τηλ.:Email: | ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58Τ.Κ. 26221ΠΑΤΡΑ |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά το έργο: MEDSt@rts, σύμφωνα με τη υπ. αριθμ. ΑΠ …./….-3-2021 Ανακοίνωση του Επιμελητηρίου Αχαΐας.

Σύμφωνα με την παραπάνω Ανακοίνωση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **ΠΕΡΙΓΡΑΦΗ \*** | **Προϋπολογισμός συμπεριλαμβανομένου ΦΠΑ** | **Προσφορά συμπεριλαμβανομένου ΦΠΑ** |
| WP4/ Παροχή Υπηρεσιών πέντε (5) Επιχειρηματικών Συμβούλων  | 16.000,01€  |  |

Συνολική Προσφερόμενη Τιμή χωρίς Φ.Π.Α (ολογράφως): ......................................................

Συνολική Προσφερόμενη Τιμή με Φ.Π.Α (ολογράφως): ...........................................................

Ο χρόνος ισχύος της προσφοράς είναι 2 μήνες από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα)

(Ονοματεπώνυμο, Ιδιότητα στην εταιρεία)